Diari Oficial de la Generalitat Valenciana


Sumari del DOGV 3850, del 04-10-2000 (2000/7591)

Informació pública de l'alternativa tècnica del programa d'actuació integrada del pla parcial sector número IX, el Campàs, de Torreblanca.
------------------------------------------------------------------------------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7591


Organisme emissor
:   Agrupació d'Interés Urbanístic El Campas, de Torreblanca

Tipus de document
:   Anunci

Informació pública de l'alternativa tècnica del programa d'actuació integrada del pla parcial sector número IX, el Campàs, de Torreblanca. [2000/Q7591]
  
L'Agrupació d'Interés Urbanístic el Campàs, de Torreblanca, domiciliada a la ciutat de Castelló de la Plana, al carrer d'Enmig, 9, 11, entresòl, amb el número de telèfon 423 41 62 92, mitjançant aquest anunci i en aplicació del que s'estableix en l'article 48.c, en relació amb l'article 46.3 de la Llei Reguladora de l'Activitat Urbanística de la Generalitat Valenciana, comunica:
  
Que ha formulat una alternativa tècnica de programa d'actuació integrada a tot l'àmbit territorial del pla parcial del sector número IX denominat el Campàs, de Torreblanca, amb la delimitació següent: camí del Campàs, camí particular existent, línia de delimitació de la zona maritimoterrestre, terme municipal d'Alcalà de Xivert i vials de nova creació de la xarxa estructural, i que en pretén l'adjudicació. Per a la qual cosa hi adjunta a la documentació següent:
  
1. Programa de actuació integrada el Campàs.
  
2. Homologació modificativa.
  
3. Pla parcial.
  
4. Estudi d'impacte ambiental.
  
5. Cèdula d'urbanització.
  
6. Projecte d'urbanització.
  
S'utilitza la via simplificada del procediment, amb la protocol·lització dels documents a la notaria del senyor Andrés Ferrando López, de Torreblanca, segons l'acta que té el número 593 de protocol, de data de 23 d'agost de 2000. Els exemplars es troben també disponibles a la Secció d'Urbanisme de l'Ajuntament de Torreblanca, amb data d'entrada al Registre General de 18 d'agost de 2000, i número de registre 2.357. Qualsevol persona podrà, dins del termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, comparéixer en aquesta notaria per a obtenir una còpia de l'acta o sol·licitar que aquesta se li exhibisca. Així mateix, podrà consultar a l'ajuntament les actuacions derivades de la documentació dipositada en aquest i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic.
  
Una vegada finalitzat el termini restarà obert un nou termini de cinc dies per a la presentació de proposicions juridicoeconòmiques, l'obertura de pliques tindrà lloc una vegada s'haja acreditat davant l'ajuntament tot el que s'estableix en l'article 48.1.c, i s'obrirà un nou període de consultes i al·legacions de 10 dies següents a l'acta d'obertura.
  
Expressament es fa constar que aquest anunci s'adreça, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets afectats per aquesta actuació als que, per un motiu o un altre, no se'ls puga notificar de manera individual, per ser desconeguts, ignorar-se el domicili de notificació, o bé, intentada la notificació aquesta no s'haja pogut practicar.
  
Titulars amb domicili desconegut, per no constar o per ser incomplet: el senyor Josep Bort Fonte i la senyora Manuela Barreda Belles.